Sara Curruchich

Sara Curruchich Cúmez (San Juan Comalapa, Chimaltenango, Guatemala, 1993ko uztailaren 25a) abeslaria, sortzailea eta musikaria da. Maya Kaktxikel herriaren parte da, ezaguna Guatemalako Herrien eta Emakumeen Eskubideen Defentsan aritzeagatik.

 Biografia 
Hamabost urte zituela Guatemalako Hirira joan zen musika ikasteraeta hemeretzi urterekin Escuela Normal para Maestros de Música Jesús María Alvarado-n lizentziatu egin zen zen.

2012an, emakumez osatutako marimba talde batean hasi zen "Teclas de Armonía" izenekoan. Urte horretan, Orquesta de Alemania-ren gonbidapenari esker bere lehen agerpen publikoa egin zuen bakarlari gisa.

Bere abestien oinarrian amalurrarekiko errespetua eta herri mayen memoria jorratzen ditu. Gaztelania eta Kaktxikelera nahasten ditu, bere ama hizkuntza nazioartean ezagutarazten duen lehen artista da.

Oholtzan ez bakarrik, Giza Eskubideen eta batez ere Guatemalako Herrien eta Emakumeen Giza Eskubideen Defentsa jorratzen ditu. Bere ekarpena dela eta hainbat aitorpen lortu ditu, besteak beste, 2017an, ONU Mujeres Guatemala, Nazio Batuen Erakundeak herrialdean duen delegaritzak, He For She kanpainaren enbaxadore izendatu zuen.

Hainbat abeslarirekin elkarbanatu du oholtza, besteak beste, Rebeca Lane eta Muerdo abeslariekin.

 Ibilbide musikala 

 Diskografia 
2015ean, Ch´uti´xtän (neska) abestiarekin ezaguna egin zen.

2016an, Resistir abestia aurkeztu zuen.

2019an, SOMOS, bere lehen diska atera zuen.

2020an, SOMOS, 2. edizioa Mamita Recordseneskutik (grabatua eta ekoiztua Guatemala, Espainia eta Frantzia artean, Amparo Sánchez eta Gambeaten laguntzarekin).

 Festibalak 
2016ko maiatzaren 10ean, Nazio Batuen Erakundearen Indigenen Gaietarako Foro Iraunkorraren irekiera egin zuen (New York, AEB).

2018an, Tempo Latino (Europako Festibala non abeslari latinoak, afro-kubatarrak, afro-karibeinoak aritzen diren).

2020an, Festival Tiempo de Mujeres (Mexiko Hiria, Mexiko).

 Sariak 

 2015ean, Fundación Dante Alighieriren artista errebelazio saria.

 2017an, Premios Estela, artista errebelazio saria.

 Erreferentziak 

 Kanpo estekak 
 https://www.youtube.com/channel/UCpNN5FODBk22mPpZHJv4_XA
 Sara Curruchich. Facebook
 Sara Curruchic. Hijxs de la tierra abesten (2016)

Kategoria:Guatemalako aktibistak
Kategoria:Emakume kantautoreak
Kategoria:Guatemalako giza eskubideen aldeko ekintzaileak
Kategoria:Feministak
Kategoria:Guatemalako abeslariak
Kategoria:Guatemalarrak